****

**РЕПУБЛИКА СРБИЈА**

**МИНИСТАРСТВО ФИНАНСИЈА**

**ПОРЕСКА УПРАВА**

**Сектор за материјалне ресурсе**

**Број:** **000-404-01-00678/2025-1600**

**Датум: 31.07.2025. година**

**Београд**

|  |
| --- |
|  |

**КОНКУРСНА ДОКУМЕНТАЦИЈА**

**ЗА НАБАВКУ ДОБАРА -** **ЗАКУП МАГАЦИНСКОГ ПРОСТОРА ЗА ПОТРЕБЕ ПОРЕСКЕ УПРАВЕ У КРАГУЈЕВЦУ**

**У ПОСТУПКУ НАБАВКЕ НА КОЈЕ СЕ**

**ЗАКОН О ЈАВНИМ НАБАВКАМА НЕ ПРИМЕЊУЈЕ**

 **Набавка број: НПЗЈН 27/2025.**

**ОПИС ПРЕДМЕТА НАБАВКЕ,**

**ТЕХНИЧКЕ СПЕЦИФИКАЦИЈЕ И УСЛОВИ**

Предмет набавке добара је закуп магацинског простора за потребе Пореске управе у Крагујевцу (затворени и отворени), за складиштење одузете робе, за потребе организационих јединица Пореске управе које територијално припадају подручју Крагујевца, за чије се потребе врши складиштење одузете робе у пореским поступцима и то за: организационе јединице на територији Шумадијског, Поморавског, Расинског, Златиборског, Моравичког и Рашког округа као и Оперативно одељење Пореске полиције Крагујевац. Магацински простор се узима у закуп на временски период од 17.08.2025. године до 16.08.2027. године.

**Услови које треба да испуни магацински простор који је предмет набавке:**

* **затворени магацински простор** мора бити површине **од 4.500 до 4.700 m2**
* **отворени магацински простор** мора бити површине **од 6.500 до 6.800** **m2**
* да се магацински простор налази на територији града Крагујевца на удаљености од центра града до 15 километара;
* затворени магацински простор треба да садржи канцеларијски простор, површине најмање 15 m2 са санитарним чвором, за смештај и рад магацинских радника;
* канцеларијски простор и санитарни чвор треба да се чисте и одржавају најмање једном недељно, а по потреби и чешће;
* простор треба да буде опремљен свом неопходном електричном инфраструктуром са изведеном антипаник расветом;
* простор треба да поседује водоводну и хидрантску инсталацију, изведену према важећим прописима, као и комуникациону (рачунарску и телефонску) инсталацију;
* потребно је да магацински простор одговара прописима за смештај робе на еуро - палетама којима је омогућен приступ транспортним средствима ( камиони, виљушкари и сл.);
* простор треба да је обезбеђен системом затварања улаза у магацин посебним кључевима;
* потребно је да постоји физичко-техничко и противпожарно обезбеђење простора;
* објекат који је предмет закупа мора бити ограђен;
* потребно је да на прозорима буду постављене заштитне противпровалне решетке;
* потребно је да простор буде покривен системом видео надзора на целој површини;
* видео надзор мора да омогући несметан преглед и контролу активности од најмање 30 (тридесет) дана уназад;
* Око објекта који се користи као затворени магацински простор, треба са три стране уз објекат (за складишта површине веће од 3.000 m² и за високорегална складишта са регалима висине изнад 12 m), обезбедити слободан простор ширине 3,5 метра, за једносмеран саобраћај, односно ширине 6 метара за двосмерни саобраћај, у сврху неометаног приступа ватрогасним возилима и тај простор се не може користити као отворени магацински простор. За објекте површине од 1.001 до 3.000 m², слободан простор је неопходно обезбедити са две стране а за објекте до 1.000 m² довољан је слободан простор наведене ширине са једне стране објекта . ( Правилник о техничким нормативима за заштиту складишта од пожара и експлозија – ''Сл. Лист СФРЈ'', број 24/87 и Правилник о техничким нормативима за приступне путеве, окретнице и ....- ''Сл. лист СРЈ'', бр. 8/95);
* потребно је да се у простору организују и спроводе мере заштите од пожара у складу са Законом о заштити од пожара („Сл. гласник РС“, број 111/2009, 20/2015, 87/2018 и 87/2018-др.закони).

Понуђач који је поднео економски најповољнију понуду **дужан је** да, на писани захтев Наручиоца у поступку стручне оцене понуда, а пре доношења Одлуке о додели уговора, достави:

* доказ о праву својине над понуђеним магацинским простором или другим правом које носиоцу омогућава давање простора у закуп односно подзакуп, и то извод из листа непокретности које издаје Служба за катастар непокретности према месту у коме се простор налази или други правни акт на основу кога понуђач има право издавања непокретности у закуп односно подзакуп;
* извештај судског вештака грађевинске струке са нацртом, димензијама и површином магацинског простора који је предмет закупа или стручни налаз геометра са нацртом, димензијама и површином магацинског простора;
* доказе о испуњености услова прописане Законом о заштити од пожара („Сл. Гласник РС бр.111/09, 20/15 87/18 и 87/2018- др закони), у зависности од категоризације угрожености објекта и то:
1. Извештај (стручни налаз) о испитивању громобранске инсталације не старији од 2 године за објекте I и II категорије угрожености, односно 4 године за објекте III категорије угрожености,
2. Извештај (стручни налаз) о испитивању електричне инсталације не старији од 3 године,
3. Исправу о периодичном контролисању ПП апарата, не старију од 6 месеци и исправу за контролно испитивање ПП апарата на ХВП сагласно законским роковима у којима се то испитивање врши,
4. Исправу о контролисању хидрантских инсталација, не старију од 6 месеци и исправу о контролисању хидрантских црева на ХВП, сагласно законским роковима у којима се то испитивање врши,
5. Исправу о контролисању инсталације за рано откривање и дојаву пожара, не старију од 6 месеци,
6. Извештај (стручни налаз) о провери рада анти-паник расвете, не старији од 6 месеци,
7. Остало: докази о положеном стручном испиту из области ЗОП, за запослене ангажоване на пословима физичко-техничког и противпожарног обезбеђења, обележени путеви евакуације, исправе за противпожарне клапне за систем за гашење пожара, ако постоје у простору и др.

Изабрани понуђач је дужан да плаћа осигурање за закупљени простор.

Изабрани понуђач је дужан да све инсталације у магацинском простору одржава у исправном стању, да спроводи редовну периодичну контролу исправности истих и о наведеном прибави исправе о извршеном контролисању.

Изабрани понуђач сноси трошкове хитних интервенција, свих кварова на инсталацијама, сноси трошкове свих недостатака и кварова који спадају у инвестиционо одржавање, који у тренутку закључења уговора нису видљиви, дужан је да објекат одржава у исправном стању у складу са позитивним прописима за ову врсту објеката.

 Наручилац ће, пре доношења одлуке о додели уговора, извршити обилазак понуђеног простора ради провере испуњености свих тражених услова.

Понуђач је дужан да у понуди наведе место и адресу магацинског простора који нуди, као и површину.

**УСЛОВИ ЗА УЧЕШЋЕ У ПОСТУПКУ НАБАВКЕ И**

**УПУТСТВО ПОНУЂАЧИМА КАКО ДА САЧИНЕ ПОНУДУ**

1. **ПОДАЦИ О ЈЕЗИКУ НА КОЈЕМ ПОНУДА МОРА ДА БУДЕ САСТАВЉЕНА**

 Понуђач подноси понуду на српском језику. Сви обрасци, изјаве и документи који се достављају уз понуду морају бити на српском језику. Уколико су документи изворно на страном језику, морају бити преведени на српски језик, али не морају бити преведени од стране овлашћеног судског тумача.

1. **НАЧИН НА КОЈИ ПОНУДА МОРА БИТИ САЧИЊЕНА**

 Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити **да се први пут отвара.**

Понуђач може да поднесе само једну понуду.

На полеђини коверте или на кутији навести назив и адресу понуђача и контакт особу.

Обрасце дате у конкурсној документацији, односно податке који морају да буду њихов саставни део, понуђачи морају да попуне на упражњеним местима, читко ручно, писаћом машином или на рачунару. Обрасце мора да потпише овлашћени представник понуђача.

Није дозвољено преправљање текста у датим обрасцима у конкурсној документацији прецртавање постојећих навода и уписивање других навода.

 **Понуда мора да садржи:**

 - Образац понуде;

- Образац Изјаве о испуњености критеријума за квалитативни избор привредног субјекта /физичког лица у поступку набавке на коју се Закон о јавним набавкама не примењује.

Подношење понуде са варијантама није дозвољено.

1. **НАЧИН И УСЛОВИ ПЛАЋАЊА**

Захтеви у погледу начина, рока и услова плаћања:

 Плаћање закупа магацинског простора Наручилац ће вршити месечно, у текућем месецу за претходни месец.

 Рок за плаћање закупа магацинског простора је до 45 дана од дана издавања е-фактуре, односно пријема исправне е фактуре за претходни месец.

 На е-фактури је обавезно навести број уговора код наручиоца и датум закључења уговора.

 Понуђач коме буде додељен уговор дужан је да изда фактуру у складу са одредбама Закона о електронском документу, електронској идентификацији и услугама од поверења у електронском пословању („Службени гласник РС“, бр. 94/2017 и 52/2021) и у складу са Законом о роковима измирења новчаних обавеза у комерцијалним трансакцијама ( ''Сл. гласник РС'', број 119/12, 68/18, 113/17, 91/2019, 44/21, 44/21 – др. закон, 130/21, 129/21 – др. закон и 138/22), издате фактуре и друге захтеве за исплату, пре достављања Наручиоцу региструје у Централном регистру фактура у информационом систему Управе за трезор.

 Понуђачу физичком лицу односно предузетнику који није у систему ПДВ, плаћање закупа за пословни простор вршиће се у складу са Законом о порезу на доходак грађана („Службени гласник РС“ бр. 24/01 , 80/02 - др. закон, 80/02, 135/04, 62/06, 65/06 - исправка, 31/09, 44/09, 18/10, 50/11, 91/11 - УС, 93/12 , 114/12 - УС, 47/13 , 48/13 - исправка, 108/13, 57/14, 68/14 - др. закон, 112/15, 113/17, 95/18, 86/19, 153/20, 44/21, 118/21, 138/22, 92/23, 94/24, 19/25)

1. **НАЧИН НА КОЈИ МОРА ДА БУДЕ НАВЕДЕНА И ИЗРАЖЕНА ЦЕНА У ПОНУДИ**

 Цене у обрасцу понуде морају бити исказане у динарима, по m2 магацинског простора (затвореног и отвореног) на месечном нивоу, без пореза на додату вредност, **са урачунатим свим додатним (зависним) трошковима које понуђач има у реализацији предметне набавке, насталих током закупа** (трошкови обезбеђења, одржавања опреме и инсталација, одржавање чистоће канцеларијског простора и санитарног чвора, трошкови осигурања објекта и сл.).

Наручилац ће поред закупнине плаћати и трошкове електричне енергије и комуналних услуга (грејање, вода, смеће и сл.) сразмерно закупљеном простору на основу захтева за рефундацију.

Уколико је изабрани понуђач страно или физичко лице дужан је да пре закључења уговора достави доказ о отвореном нерезидентном динарском рачуну.

Цена закупа је фиксна за све време трајања уговора.

1. **ЕЛЕМЕНТИ НА ОСНОВУ КОЈИХ ЋЕ НАРУЧИЛАЦ ИЗВРШИТИ ДОДЕЛУ УГОВОРА**

 Имајући у виду предмет набавке одлучено је да критеријум за оцењивање понуда буде економски најповољнија понуда – укупна цена, по m2 (цена затвореног и отвореног магацинског простора), **на месечном нивоу.**

Уколико две или више понуда имају исту укупну понуђену цену по m² на месечном нивоу, Наручилац ће уговор доделити понуђачу који понуди већу квадратуру затвореног магацинског простора. Уколико две или више понуда имају исту понуђену цену по m² на месечном нивоу и исту квадратуру затвореног магацинског простора, Наручилац ће доделити уговор понуђачу кога ће одабрати жребањем.

Жребом ће бити обухваћене само оне понуде које буду имале исту најнижу понуђену укупну цену и исту квадратуру затвореног магацинског простора.

Извлачењем путем жреба наручилац ће извршити јавно, у присуству понуђача и то тако што ће називе понуђача исписати на одвојеним папирима,који су исте величине и боје,те ће све папире ставити у провидну кутију одакле ће се извући само један папир. Понуђачу чији назив буде на извученом папиру ће бити додељен уговор. Понуђачима који не присуствују овом поступку наручилац ће доставити записник о извлачењу путем жреба.

**ОБРАЗАЦ ПОНУДЕ**

 Понуда бр \_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_2025. године за набавку добара - Закуп магацинског простора за потребе Пореске управе у Крагујевцу.

**1) ОПШТИ ПОДАЦИ О ПОНУЂАЧУ**

|  |  |
| --- | --- |
| Назив понуђача: |  |
| Адреса понуђача: |  |
| Матични број понуђача: |  |
| Порески идентификациони (ПИБ): |  |
| Име особе за контакт: |  |
| Електронска адреса понуђача (e-mail): |  |
| Телефон: |  |
| Број рачуна понуђача и назив банке: |  |
| Лице овлашћено за потписивање уговора |  |

**2) ЕЛЕМЕНТИ ПОНУДЕ**

1. Место и адреса магацинског простора (затвореног и отвореног) \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Површина затвореног магацинског простора \_\_\_\_\_\_\_\_\_\_\_\_\_\_\_\_\_ m²;
2. Површиna отвореног магацинског простора \_\_\_\_\_\_\_\_\_\_\_\_\_\_\_\_\_ m²;
3. Цена закупа затвореног магацинског простора је \_\_\_\_\_\_\_\_\_\_\_\_\_\_динара по m², без ПДВ-а;
4. Цена закупа отвореног магацинског простора је \_\_\_\_\_\_\_\_\_\_\_\_\_\_динара по m², без ПДВ-а;
5. **Месечна цена закупа** затвореног магацинског простора \_\_\_\_\_\_\_\_\_\_\_\_ динара без ПДВ-а;
6. **Месечна цена закупа** отвореног магацинског простора \_\_\_\_\_\_\_\_\_\_\_\_\_ динара без ПДВ-а;
7. **Укупна месечна цена закупа** затвореног и отвореног магацинског простора \_\_\_\_\_\_\_\_\_\_\_ динара без ПДВ-а;
8. **Укупна вредност понуде** \_\_\_\_\_\_\_\_\_\_\_\_\_\_\_\_\_\_\_\_\_\_ динара, без ПДВ-а (*укупна месечна цена закупа x 24 месеца);*

1. Рок важења понуде је: \_\_\_\_\_ дана од дана отварања понуда.

*(не може бити краћи од 30 дана од дана отварања понуде)*

**Ближи опис магацинског простора који је предмет закупа:**

* магацински простор који је предмет закупа је укупне површине \_\_\_\_\_\_\_\_\_\_\_\_ m², од чега је површина затвореног магацинског простора\_\_\_\_\_\_\_\_\_\_\_\_\_\_\_\_\_\_\_\_ m², и отвореног магацинског простора \_\_\_\_\_\_\_\_\_\_\_\_\_ m²;
* магацински простор се налази на територији Града Крагујевца на удаљености од центра града \_\_\_\_\_\_\_\_ km;
* затворени магацински простор треба да садржи канцеларијски простор, површине најмање \_\_\_\_\_ m2 са санитарним чвором, за смештај и рад магацинских радника;
* канцеларијски простор и санитарни чвор чисте се и одржавају најмање једном недељно, а по потреби и чешће ДА НЕ *(заокружити)* ;
* простор је опремљен свом неопходном електричном инфраструктуром са изведеном антипаник расветом ДА НЕ *(заокружити)*;
* простор поседује водоводну и хидрантску инсталацију, изведену према важећим прописима, као и комуникационом (рачунарском и телефонском) инсталацијом: ДА НЕ *(заокружити)*;
* магацински простор одговара прописима за смештај робе на еуро - палетама којима је омогућен приступ транспортним средствима ( камиони, виљушкари и сл.): ДА НЕ *(заокружити)*;
* простор је обезбеђен системом затварања улаза у магацин посебним кључевима ДА НЕ *(заокружити)*;
* ангажовано је физичко-техничко обезбеђење простора ДА НЕ *(заокружити)*;
* објекат који је предмет закупа је ограђен ДА НЕ *(заокружити)*;
* на прозорима су постављене решетке ДА НЕ *(заокружити)*;
* простор је покривен системом видео надзора на целој површини ДА НЕ *(заокружити);*
* видео надзор мора да омогући несметан преглед и контролу активности од најмање \_\_\_\_\_\_\_\_\_\_\_\_\_ дана уназад;
* око објекта који се користи као затворени магацински простор, треба са три стране уз објекат (за складишта површине веће од 3.000 m² и за високорегална складишта са регалима висине изнад 12 m), обезбедити слободан простор ширине 3,5 метра, за једносмеран саобраћај, односно ширине 6 метара за двосмерни саобраћај, у сврху неометаног приступа ватрогасним возилима и тај простор се не може користити као отворени магацински простор. За објекте површине од 1.001 до 3.000 m², слободан простор је неопходно обезбедити са две стране а за објекте до 1.000 m² довољан је слободан простор наведене ширине са једне стране објекта ДА НЕ *(заокружити);*
* да ли магацински простор има неке недостатке ДА НЕ *(заокружити);*
* уписати недостатке пословног простора уколико је заокружено НЕ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Место и датум: \_\_\_\_\_\_\_\_\_\_\_\_\_\_\_\_\_\_\_\_\_\_

 **ПОТПИС ПОНУЂАЧА:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (потпис понуђача физичког лица ,

 односно законског заступника правног лица)

**ОБРАЗАЦ** **ИЗЈАВЕ**

**О ИСПУЊЕНОСТИ КРИТЕРИЈУМА ЗА**

**КВАЛИТАТИВНИ ИЗБОР ПРИВРЕДНОГ СУБЈЕКТА/ФИЗИЧКОГ ЛИЦА У ПОСТУПКУ НАБАВКЕ НА КОЈУ СЕ ЗАКОН О ЈАВНИМ НАБАВКАМА НЕ ПРИМЕЊУЈЕ**

Под пуном материјалном и кривичном одговорношћу, као заступник привредног субјекта/физичко лице, дајем следећу:

**И З Ј А В У**

Да понуђач Привредни субјект/Физичко лице*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*[пословно име, седиште, ПИБ и матични број], у поступку набавке добара – закупа магацинског простора за потребе Пореске управе у Крагујевцу, број набавке**\_\_\_\_\_\_\_\_\_**, испуњава следеће критеријуме за квалитативни избор:

- да привредни субјект и његов законски заступник/ физичко лице, у периоду од претходних пет година од дана истека рока за подношење понуда, нису правноснажно осуђени, осим ако правноснажном пресудом није утврђен други период забране учешћа у поступку набавке, за:

 (1) кривично дело које је извршило као члан организоване криминалне групе и кривично дело удруживање ради вршења кривичних дела;

 (2) кривично дело злоупотребе положаја одговорног лица, кривично дело злоупотребе у вези са јавном набавком, кривично дело примања мита у обављању привредне делатности, кривично дело давања мита у обављању привредне делатности, кривично дело злоупотребе службеног положаја, кривично дело трговине утицајем, кривично дело примања мита и кривично дело давања мита, кривично дело преваре, кривично дело неоснованог добијања и коришћења кредита и друге погодности, кривично дело преваре у обављању привредне делатности и кривично дело пореске утаје, кривично дело тероризма, кривично дело јавног подстицања на извршење терористичких дела, кривично дело врбовања и обучавања за вршење терористичких дела и кривично дело терористичког удруживања, кривично дело прања новца, кривично дело финансирања тероризма, кривично дело трговине људима и кривично дело заснивања ропског односа и превоза лица у ропском односу;

* да је Понуђач: привредни субјект/физичко лице - измирио доспеле порезе и доприносе за обавезно социјално осигурање или да му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне;
* да Понуђач поседује доказ о праву својине над понуђеним магацинским простором или другим правом које носиоцу омогућава давање простора у закуп односно подзакуп, и то извод из листа непокретности које издаје Служба за катастар непокретности према месту у коме се простор налази или други правни акт на основу кога понуђач има право издавања непокретности у закуп односно подзакуп;
* да Понуђач поседује извештај судског вештака грађевинске струке са нацртом, димензијама и површином магацинског простора који је предмет закупа или стручни налаз геометра са нацртом, димензијама и површином магацинског простора;
* да Понуђач поседује доказе о испуњености услова прописане Законом о заштити од пожара („Сл. Гласник РС бр.111/09, 20/15 87/18 и 87/2018- др закони), у зависности од категоризације угрожености објекта и то:
	1. Извештај (стручни налаз) о испитивању громобранске инсталације не старији од 2 године за објекте I и II категорије угрожености, односно 4 године за објекте III категорије угрожености;
	2. Извештај (стручни налаз) о испитивању електричне инсталације не старији од 3 године;
	3. Исправу о периодичном контролисању ПП апарата, не старију од 6 месеци и исправу за контролно испитивање ПП апарата на ХВП сагласно законским роковима у којима се то испитивање врши;
	4. Исправу о контролисању хидрантских инсталација, не старију од 6 месеци и исправу о контролисању хидрантских црева на ХВП, сагласно законским роковима у којима се то испитивање врши;
	5. Исправу о контролисању инсталације за рано откривање и дојаву пожара, не старију од 6 месеци;
	6. Извештај (стручни налаз) о провери рада анти-паник расвете, не старији од 6 месеци;
	7. Остало: доказе о положеном стручном испиту из области ЗОП, за запослене ангажоване на пословима физичко-техничког и противпожарног обезбеђења, обележени путеви евакуације, исправе за противпожарне клапне за систем за гашење пожара, ако постоје у простору и др.

Место:**\_\_\_\_\_\_\_\_\_\_\_\_\_ Понуђач:**

Датум:\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

**НАПОМЕНА:** *Уколико понуду подноси група понуђача/или је понуда са подизвођачем, Изјава мора бити потписана од стране овлашћеног лица сваког члана групе понуђача/подизвођача, на који начин сваки члан групе понуђача/подизвођача изјављује да испуњава наведене критеријуме за квалитативни избор привредног субјекта.*